Μελέτη κινηματικών και δυναμικών παραμέτρων παιδιών με κινητική αδεξιότητα
Creators: name: Καταρτζή, Ερμιόνη Σ.
Publisher: name: Aristotle University of Thessaloniki
Year: 2006
Subjects: Αναπτυξιακή διαταραχή της συναρμογής
Μέγιστη ισομετρική δύναμη
Ισχύς των κάτω άκρων
Developmental coordination disorder
Maximal isometric force

description: Ο σκοπός της εργασίας ήταν να μελετηθεί η επίδραση της εφαρμογής ενός προγράμματος παρέμβασης με έμφαση σε θέματα συναρμογής και ισχύος των κάτω άκρων. Το πρόγραμμα παρέμβασης στηρίχθηκε στο άθλημα της καλαθοσφαίρισης, και στη βελτίωση των βιομηχανικών χαρακτηριστικών της κίνησης παιδιών με προβλήματα στην κινητική τους συναρμογή. Στην έρευνα συμμετείχαν 132 μαθητές και μαθήτριες (74 αγόρια, ηλικία 8,46 ± 0,83 έτη και 58 κορίτσια, ηλικία 8,33 ± 0,86 έτη), οι οποίοι αξιολογήθηκαν με την κινητική δοκιμασία, Movement ABC (Henderson και Sugden, 1992) με απώτερο στόχο τη δημιουργία των πειραματικών ομάδων. Έτσι προέκυψαν: α) η ομάδα παιδιών με προβλήματα στην κινητική συναρμογή (ΟΠΚΣ), (n=11), β) η ομάδα παιδιών με τυπική συναρμογή (ΟΤΣ), (n=12) και γ) η ομάδα ελέγχου (ΟΕ), (n=12), η οποία αποτελούνταν από παιδιά με τυπική συναρμογή. Στη συνέχεια οι τρεις ομάδες αξιολογήθηκαν: α) στη μέγιστη ισομετρική δύναμη των κάτω άκρων (Fmaxiso), β) στο κατακόρυφο άλμα μετά από πτώση από ύψος 10 και 20 εκ. (DJ20,30), γ) στο κατακόρυφο άλμα από ημικάθισμα (γωνία γονάτου 90ο), (SJ), δ) στη δεξιότητα προσγείωσης με δύο πόδια μετά από πτώση από ύψος 20 εκ., ε) στη δεξιότητα βάδισης και στ) στη δεξιότητα ισορροπίας σε τρεις διαφορετικές στάσεις (όρθια στάση, στάση βηματισμού «δάκτυλα -φτέρνα» και στάση «πελαργός»). Οι μετρήσεις διεξήχθησαν στο Εργαστήριο Αθλητικής Βιομηχανικής του ΤΕΦΑΑ Σερρών και χρησιμοποιήθηκε μία βιντεοκάμερα Panasonic PV-900 (60 Ηz), και ένα δυναμοδάπεδο KISTLER (9281CA - 1000 Ηz). Η αξιολόγηση των κινηματικών και δυναμικών δεδομένων έγινε με το σύστημα APAS. Ακολούθησε πρόγραμμα προπονητικής παρέμβασης, διάρκειας 12 εβδομάδων με έμφαση σε θέματα συναρμογής και ισχύος των κάτω άκρων με την εφαρμογή δεξιοτήτων καλαθοσφαίρισης. Για να διαπιστωθεί η επίδραση του προγράμματος παρέμβασης, εφαρμόστηκε ανάλυση διακύμανσης με επαναλαμβανόμενες μετρήσεις (Repeated Μeasures ANOVA), (p &lt; 0,05). Τα αποτελέσματα έδειξαν ότι με την εφαρμογή του προγράμματος παρέμβασης σημειώθηκαν στατιστικά σημαντικές βελτιώσεις σε δυναμικές και κινηματικές μεταβλητές. Πιο συγκεκριμένα, το πρόγραμμα βελτίωσε τη μέγιστη ισομετρική δύναμη, την αλτική ικανότητα, όπως αυτή αξιολογήθηκε από τα κατακόρυφα άλματα, την ικανότητα ασφαλούς προσγείωσης, την ικανότητα ισορροπίας, καθώς και σημαντικές βιομηχανικές παραμέτρους της βάδισης (κινηματικά και δυναμικά χαρακτηριστικά). Συμπερασματικά προκύπτει ότι, η εφαρμογή ενός προγράμματος παρέμβασης με έμφαση σε θέματα συναρμογής και ισχύος των κάτω άκρων, μέσα από ένα παιχνίδι με μπάλα, μπορεί να βελτιώσει σημαντικά βασικές κινήσεις των παιδιών με και χωρίς προβλήματα στην κινητική τους συναρμογή
description: The purpose of the study was to examine the effect of an intervention program, focused on lower limbs power and coordination issues, on the improvement of biomechanical parameters of movement, in children with motor coordination problems. 132 schoolchildren participated in the study (74 boys with mean age 8.46 ± 0.83 years and 58 girls with mean age 8.33 ± 0.86 years) and performed the Movement ABC test (Henderson και Sugden, 1992). They were assigned to three experimental groups, depending on their Movement ABC scores. So, they formed the following groups: a) group with motor coordination problems (GMCP), (n=11), b) group with typical coordination (GTC) (n=12) and c) the control group (CG) (n=12). All groups performed tests of maximal isometric force, vertical drop jumps from 20 and 30 cm height, (DJ20,30), squat jumps (SJ), bilateral landings on feet, walking and static balance (quiet stance on both feet, Romberg tandem stance and one-legged stance), pre and post the application of a 12-week intervention training program focused on coordination and power aspects of lower limbs through basketball skills. All tests took place at the Sport Biomechanics Laboratory in the Dept. of Physical Education and Sport Science at Serres, Greece with the use of a video camera (Panasonic PV-900 - 60 Ηz), and a KISTLER (9281CA-1000 Ηz) force-plate. APAS was used for the analysis of kinetic and kinematic variables. Repeated measures ANOVA was used to examine the effectiveness of the intervention training program (p &lt; .05). Results showed that the intervention training program improved maximal isometric force, vertical jumping ability, as well as, the ability to land from a height safely, the ability to balance and biomechanical variables regarding gait analysis (kinematic and kinetic). It is concluded that the application of an intervention training program focused on coordination and power of lower limbs, using ball skills may improve motor performance in children with and without motor coordination problems.